พอใจครึ่งปีส่งออกข้าวทะลุ 3.5 ล้านตัน เติบโตกว่าร้อยละ 50 นำเงินเข้าประเทศ 6 หมื่นล้านบาท
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า มีความพอใจต่อรายงานการส่งออกข้าวของไทย 6 เดือนแรกของปีนี้ว่า ตั้งแต่เดือนมกราคมถึงเดือนมิถุนายน 2565 ประเทศไทยสามารถส่งออกข้าวทุกชนิด ได้แก่ ข้าวขาว ข้าวนึ่งและข้าวหอมมะลิมีปริมาณ 3,507,020 ตัน คิดเป็นมูลค่ากว่า 60,000 ล้านบาท เพิ่มขึ้นจากปีที่ผ่านมา โดยเฉพาะเดือนมิถุนายน 2565 มีปริมาณการส่งออกสูงถึง 764,131 ตัน สำหรับข้าวนึ่งมีการส่งออกปริมาณ 140,225 ตัน เพิ่มขึ้นร้อยละ 10 ถือเป็นข่าวดีสำหรับชาวนาไทยทุกคนที่ประเทศไทยสามารถส่งออกข้าวได้เพิ่มขึ้นทั้งปริมาณและมูลค่า ซึ่งจะมีผลทำให้ราคาในประเทศปรับตัวสูงขึ้น เช่นเดียวกันประเทศไทยมีโอกาสสูงมากที่จะส่งออกข้าวได้มากเป็นอันดับ 2 ของโลกโดยจะแซงเวียดนามได้สำเร็จในปีนี้หากส่งออกได้เกิน 7 ล้านตัน เมื่อพิจารณาข้อมูลการส่งออกข้าวของไทย ในช่วงครึ่งปีแรกและรายงานของกระทรวงพาณิชย์สหรัฐฯ คาดการณ์ว่า ในรอบการผลิตปี 2564 – 2565 ปริมาณผลผลิตข้าวของโลกอาจอยู่ที่ประมาณ 505 ล้านตัน ขณะที่ในปีนี้ ปริมาณการค้าข้าวของโลกอาจสูงถึง 46 ล้านตัน เพิ่มขึ้นจากปี 2564 ประมาณ 100,000 ตัน ทั้งนี้ คาดว่า เวียดนามจะเป็นผู้ส่งออกข้าวสูงเป็นอันดับที่ 3 ของโลก ปริมาณรวม 6 ล้านตัน รองจากอินเดียและไทย ตามลำดับซึ่งเวียดนามครองอันดับที่ 2 ของผู้ส่งออกข้าวติดต่อกันเป็นเวลาหลายปี ปริมาณการส่งออกข้าวที่จะลดลงในปี 2565 และทำให้เวียดนามกลายเป็นผู้ส่งออกข้าวสูงเป็นอันดับที่ 3อย่างไรก็ตาม ยังต้องติดตามสถานการณ์การส่งออกช่วงครึ่งปีหลัง หากรักษาระดับการส่งออกเกิน6แสนตันต่อเดือนก็จะทำให้การส่งออกทั้งปีเกิน 7 ล้านตัน ทั้งนี้ขึ้นกับค่าเงินบาทและผลผลิตของประเทศผู้ส่งออกหลักและราคาส่งออกของแต่ละประเทศเป็นสำคัญนับเป็นความก้าวหน้าทางนโยบายข้าว